
PLUNGĖS RAJONO SAVIVALDYBĖS VIEŠOSIOS BIBLIOTEKOS 
INFORMACIJOS IR VADYBOS SKYRIAUS VYRESNIOJO BIBLIOTEKININKO PAREIGYBĖS APRAŠYMAS

I SKYRIUS
PAREIGYBĖ

1. Plungės rajono savivaldybės viešosios bibliotekos (toliau kartu su struktūriniais padaliniais vadinama – Biblioteka) Informacijos ir vadybos skyriaus (toliau – Skyrius) vyresniojo bibliotekininko pareigybė yra priskiriama specialistų pareigybių grupei.
2. Pareigybės lygis – A2.
3. Informacijos ir vadybos skyriaus vyresniojo bibliotekininko pareigybės paskirtis – užtikrinti kokybišką ir operatyvų bibliotekos vartotojų aptarnavimą, informacinių ir elektroninių paslaugų teikimą, dokumentų fondo tvarkymą, gyventojų skaitmeninio bei informacinio raštingumo ugdymą bei prisidėti prie edukacinių veiklų vykdymo.
4. Informacijos ir vadybos skyriaus vyresnysis bibliotekininkas yra tiesiogiai pavaldus bibliotekos direktoriui, o už einamosios veiklos vykdymą bei Skyriaus planų įgyvendinimą atsiskaito Skyriaus vedėjui.

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI


5. Darbuotojas, einantis šias pareigas, turi atitikti šiuos specialiuosius reikalavimus:
5.1. turėti ne žemesnį kaip aukštąjį universitetinį išsilavinimą su bakalauro kvalifikaciniu laipsniu ar jam prilygintu išsilavinimu arba aukštąjį koleginį išsilavinimą su profesinio bakalauro kvalifikaciniu laipsniu ar jam prilygintu išsilavinimu;
5.2. žinoti Lietuvos Respublikos bibliotekų įstatymą, kitus Lietuvos Respublikos įstatymus, Lietuvos Respublikos Vyriausybės nutarimus bei norminius aktus, Plungės rajono savivaldybės tarybos sprendimus ir kitus teisės aktus, reglamentuojančius bibliotekų veiklą;
5.3. būti susipažinusiam su Lietuvos bibliotekų sistema, žinoti bibliotekos veiklos, darbo su lankytojais principus, renginių organizavimo metodus;
5.4. būti susipažinusiam su bibliotekos nuostatais, vidaus tvarkos taisyklėmis, asmens duomenų apsaugą reglamentuojančiais dokumentais, darbuotojų saugos ir sveikatos, priešgaisrinės saugos, civilinės saugos reikalavimais;
5.5. gebėti savarankiškai planuoti, organizuoti savo darbą, sklandžiai dėstyti mintis raštu ir žodžiu, gebėti kūrybiškai spręsti įvairias, įgyvendinant pavestas funkcijas, iškylančias problemas; 
5.6. mokėti dirbti kompiuteriu, „Microsoft Office“ arba analogišku programiniu paketu, naudotis informacijos ieškos, sisteminimo, apdorojimo technologijomis;
5.7. mokėti valdyti informaciją: ją kaupti, sisteminti, apibendrinti, analizuoti, rengti pasiūlymus, numatyti galimus sprendimo būdus ir metodus;
5.8. mokėti valstybinę lietuvių kalbą ir bent vieną užsienio kalbą.

III SKYRIUS
ŠIAS PAREIGAS EINANČIO DARBUOTOJO FUNKCIJOS

6. Šias pareigas einantis darbuotojas vykdo šias funkcijas:
6.1. prisideda prie Skyriaus uždavinių ir funkcijų įgyvendinimo, dalyvauja Skyriaus veiklos planavimo bei atsiskaitymo už veiklos rezultatus procese;
6.2. teikia siūlymus Skyriaus vedėjui dėl Skyriaus vartotojų aptarnavimo, neformaliojo suaugusiųjų švietimo paslaugų tobulinimo, dalyvauja rengiant Skyriaus veiklos planus ir ataskaitas;
6.3. aptarnauja Skyriaus vartotojus, konsultuoja ir padeda pasirinkti dokumentus, rasti informacijos šaltinius, apskaito išduotį, dokumentų gražinimą, atsako į vartotojų užklausas, vykdo vartotojų ir lankomumo apskaitą;
6.4 suteikia vartotojams prisijungimo kodus prie viešosios interneto prieigos, vykdo interneto vartotojų registraciją, kontrolę, supažindina vartotojus su naudojimosi biblioteka, kompiuteriais ir kitomis taisyklėmis, suteikia reikiamą pagalbą ir konsultacijas prie kompiuterių dirbantiems vartotojams;
6.5. teikia elektronines paslaugas atsižvelgiant į vartotojų poreikius (interneto paslaugas, informaciją el. paštu, prieigą prie prenumeruojamų bei laisvai pasiekiamų duomenų bazių vietoje ir nuotoliniu būdu ir kt.), dirba su elektroninių leidinių valdymo informacine sistema (ELVIS); 
6.6. užtikrina paslaugų apskaitos savalaikį vedimą (dienoraščių ir kt.) rankiniu ir (ar) automatizuotu (LIBIS, VRSS) būdu;
6.7. organizuoja informacinių įgūdžių ugdymo, informacijos sklaidos priemones, teikia informaciją apie vykdomą veiklą viešinimui; 
6.8. prisideda prie Skyriaus edukacinių veiklų organizavimo ir vykdymo, dalyvauja bibliotekos projektinėje veikloje;
6.9. organizuoja, tvarko ir saugo Skyriaus dokumentų fondą;
6.10. konsultuoja bibliotekos struktūrinių teritorinių padalinių darbuotojus kompiuterinio, skaitmeninio, medijų ir informacinio raštingumo pagal šios pareigybės kompetenciją;
6.11. bendradarbiauja ir palaiko ryšius su Lietuvos ir užsienio bibliotekomis, kitomis neformalųjį suaugusiųjų švietimą vykdančiomis institucijomis, nevyriausybinėmis organizacijomis; 
6.12. bendradarbiauja su vietos bendruomene, skatina bendruomenės narių įsitraukimą į bibliotekos veiklas;
6.13. nuolat domisi neformaliojo suaugusiųjų švietimo aktualijomis, dalyvauja mokymuose, seminaruose ir kvalifikacijos tobulinimo kursuose, bibliotekos organizuojamuose renginiuose;
6.14. dalyvauja bibliotekos administracijos organizuojamuose pasitarimuose, direktoriaus įsakymu sudarytų komisijų ar darbo grupių veikloje, fondo ar fondo dalies perdavimuose, patikrinimuose, užtikrina perduoto turto, materialinių vertybių naudojimą pagal paskirtį;
6.15. rūpinasi, kad bibliotekos patalpos būtų tinkamai perduotos saugoti apsaugos tarnybai pasibaigus darbo laikui;
6.16. esant poreikiui pavaduoja kitą Skyriaus darbuotoją jo atostogų ar komandiruočių metu;
6.17. Kai vyresniojo bibliotekininko nėra darbe (dėl ligos, atostogų, komandiruotės ir kt.), jo funkcijas vykdo direktoriaus įsakymu paskirtas kitas bibliotekos darbuotojas;
6.18. laiku ir kokybiškai vykdo kitas įstatymų ir kitų teisės aktų nustatytas funkcijas bei su bibliotekos ir Skyriaus funkcijomis susijusius, nenuolatinio pobūdžio, Skyriaus vedėjo ar bibliotekos direktoriaus pavedimus žodžiu ir raštu tam, kad būtų įgyvendinti bibliotekos ir Skyriaus tikslai.

IV SKYRIUS
ŠIAS PAREIGAS EINANČIO DARBUOTOJO TEISĖS, PAVALDUMAS, ATSKAITOMYBĖ IR ATSAKOMYBĖ

7. Darbuotojas, vykdydamas šiame pareigybės aprašyme nustatytas funkcijas, turi teises ir pareigas nustatytas Lietuvos Respublikos darbo kodekse, Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio įstatyme, bibliotekos nuostatuose, bibliotekos vidaus tvarkos taisyklėse, kituose teisės aktuose, reglamentuojančiuose darbo santykius.
8. Šias pareigas einantis darbuotojas atsako:
8.1. už tinkamą šiame pareigybės aprašyme nustatytų funkcijų vykdymą;
8.2. už informacijos saugumo reikalavimų ir nuostatų laikymąsi, už turimos informacijos konfidencialumą ir naudojimą pagal paskirtį Lietuvos Respublikos teisės aktų nustatyta tvarka, vartotojų asmens duomenų saugojimą ir konfidencialumą;
8.3. už darbo drausmės ir darbo režimo, profesinės etikos (dalykinės atmosferos palaikymo, pagarbaus elgesio su kitais darbuotojais bei bibliotekos lankytojais standartų ir pan.), darbo saugos ir priešgaisrinės saugos reikalavimų laikymąsi.
Susipažinau ir sutinku dirbti pagal šį pareigybės aprašymą:

_______________________________________________
(vardas, pavardė, data ir parašas)

